CELEX: 32009R0202
Language: sl
Date: 2009-03-16 00:00:00
Title: Uredba Komisije (ES) št. 202/2009 z dne 16. marca 2009 o spremembi Uredbe (ES) št. 600/2005 glede uporabe pripravka Bacillus licheniformis DSM 5749 in Bacillus subtilis DSM 5750 v krmnih mešanicah, ki vsebujejo lasalocid natrij (Besedilo velja za EGP)

17.3.2009   
            
            
               SL
            
            
               Uradni list Evropske unije
            
            
               L 71/8
            
         
      UREDBA KOMISIJE (ES) št. 202/2009
   z dne 16. marca 2009
   o spremembi Uredbe (ES) št. 600/2005 glede uporabe pripravka Bacillus licheniformis DSM 5749 in Bacillus subtilis DSM 5750 v krmnih mešanicah, ki vsebujejo lasalocid natrij
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopek za izdajo takega dovoljenja.
            
         
               (2)
            
            
               Pripravek iz Bacillus licheniformis DSM 5749 in Bacillus subtilis DSM 5750, ki spada v skupino „mikroorganizmov“, je bil v skladu z Direktivo Sveta 70/524/EGS (2) brez časovne omejitve dovoljen kot krmni dodatek za svinje z Uredbo Komisije (ES) št. 1453/2004 (3), za purane za pitanje in teleta do treh mesecev z Uredbo Komisije (ES) št. 600/2005 (4), ki je bila pozneje spremenjena z Uredbo (ES) št. 2028/2006 (5), za prašiče za pitanje in pujske z Uredbo Komisije (ES) št. 2148/2004 (6). Ta dodatek je bil naknadno vpisan v register krmnih dodatkov Skupnosti kot obstoječ proizvod v skladu s členom 10 Uredbe (ES) št. 1831/2003.
            
         
               (3)
            
            
               V skladu s členom 7 Uredbe (ES) št. 1831/2003 je bil predložen zahtevek za spremembo dovoljenja za uporabo navedenega pripravka v krmi, ki vsebuje kokcidiostatik lasalocid natrij, za purane za pitanje. V skladu s členom 7(3) navedene uredbe so bili temu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane je v svojem mnenju z dne 22. oktobra 2008 ugotovila združljivost (7) dodatka Bacillus licheniformis DSM 5749 in Bacillus subtilis DSM 5750 z lasalocid natrijem.
            
         
               (5)
            
            
               Pogoji iz člena 5 Uredbe (ES) št. 1831/2003 so izpolnjeni.
            
         
               (6)
            
            
               Uredbo (ES) št. 600/2005 je zato treba ustrezno spremeniti.
            
         
               (7)
            
            
               Ukrepi, določeni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 600/2005 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. marca 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1. Direktiva, razveljavljena z Uredbo (ES) št. 1831/2003.
   
      (3)  UL L 269, 17.8.2004, str. 3.
   
      (4)  UL L 99, 19.4.2005, str. 5.
   
      (5)  UL L 414, 30.12.2006, str. 26.
   
      (6)  UL L 370, 17.12.2004, str. 24.
   
      (7)  Mnenje znanstvenega sveta za dodatke in izdelke ali snovi, ki se uporabljajo v živalski krmi (FEEDAP), na zahtevo Evropske komisije glede združljivosti mikrobiološkega proizvoda Bioplus 2B (Bacillus licheniformis in Bacillus subtilis) z lasalocid natrijem. The EFSA Journal (2008) 841, str. 1–7.
   
      PRILOGA
      V Prilogi III k Uredbi (ES) št. 600/2005 se vnos za E 1700 Bacillus licheniformis DSM 5749 in Bacillus subtilis DSM 5750 nadomesti z naslednjim:
      
         
                     Številka ES
                  
                  
                     Dodatek
                  
                  
                     Kemijska formula, opis
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     CFU/kg popolne krmne mešanice
                  
               
                     Mikroorganizmi
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (v razmerju 1/1)
                  
                  
                     Mešanica Bacillus licheniformis DSM 5749 in
                     
                        Bacillus subtilis DSM 5750, ki vsebuje najmanj 3,2 × 109 CFU/g dodatka (1,6 × 109 vsake bakterije)
                  
                  
                     Purani za pitanje
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                     Uporablja se lahko v krmnih mešanicah, ki vsebujejo kokcidiostatike:
                     diklazuril, halofuginon, natrijev monenzin, robenidin, maduramicin amonij in lasalocid natrij.
                  
                  
                     Brez časovne omejitve
                  
               
                     Teleta
                  
                  
                     3 meseci
                  
                  
                     1,28 × 109
                     
                  
                  
                     1,28 × 109
                     
                  
                  
                     V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                  
                  
                     Brez časovne omejitve“